
HOTĂRÂREA nr.  10/ 2022
privind constatarea apartenenței la domeniul privat al Municipiului Lupeni a unui imobil (teren) intravilan 

   hotărârea a fost aprobată prin vot liber exprimat cu unanimitate de voturi

Consiliul local al Municipiului Lupeni,


Văzând Proiectul de hotărâre nr. 10/ 2022 precum și Referatul de aprobare nr. 697/ 11 ianuarie 2022 prin care domnul Lucian Marius Resmeriță, Primar al Municipiului Lupeni, propune constatarea apartenenței la domeniul privat al Municipiului Lupeni a unui teren intravilan de pe raza unității administrativ-teritoriale, aflat în prezent în administrarea sa operativă, proprietatea privată a Statului Român, extrasul CF nr. 36576/ 28.12.2021 privind Cartea funciară nr. 62556 Lupeni precum și Decretul de expropriere nr. 230/ 1982;
Văzând Raportul comun nr. 792/ 12 ianuarie 2022 comun prezentat de Direcția Economică, Biroul Cadastru și Agricultură și Compartimentul juridic din cadrul Aparatului de specialitate al Primarului Municipiului Lupeni;

Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;


Ținând cont de prevederile:

- art. 553 alin. (1) și art. 557 alin. (2) al Codului Civil Român (Legea nr. 287/ 2009);

- Deciziei nr. 22/ 2016 a Înaltei Curți De Casaţie Şi Justiţie privind pronunţarea unei hotărâri prealabile pentru dezlegarea unor chestiuni de drept în ceea ce priveşte regimul juridic al terenurilor din intravilanul localităţilor, rămase la dispoziţia autorităţilor administraţiei publice locale de la persoanele care au decedat şi/sau nu au moştenitori;
- art. 6 al Legii nr. 213/ 1998 privind proprietatea publica si regimul juridic al acesteia, cu modificările și completările ulterioare;

Având în vedere art. 36 alin. (1) din Legea nr. 18/ 1991 privind fondul funciar, republicată, cu modificările şi completările sale ulterioare;

În temeiul prevederilor art. 129 alin. (1), alin. (2) lit. “c”, ale art. 139 alin. (3) lit. „g”, 196 alin. (1) lit. „a” precum și ale art. 354 din Ordonanța de Urgență nr. 57/ 2019 privind Codul administrativ

H O T Ă R Ă Ş T E


Art. 1 – Se constată apartenența imobilului teren având suprafața de 1.625 m2, situat în intravilanul Municipiului Lupeni, înscris în CF cu număr cadastral/ număr topografic 62556, aflat în domeniul privat al Statului Român și administrarea operativă a Consiliului Popular Lupeni conform Decretului de expropriere nr. 230/ 22.06.1982 la domeniul privat al Municipiului Lupeni.

Art. 2 – Primarul Municipiului Lupeni va întreprinde demersurile necesare în vederea înscrierii imobilului respectiv la Oficiul de Cadastru şi Publicitate Imobiliară Petroşani ca aparținând domeniului privat al Municipiului Lupeni precum și pentru includerea lui în lista de inventar a domeniului privat al Municipiului Lupeni.

Art. 3 – Hotărârea poate fi atacată conform prevederilor Legii nr. 554/ 2004 a contenciosului administrativ, cu modificările și completările ulterioare.


Art. 4 – Hotărârea se va comunica Instituţiei Prefectului Judeţului Hunedoara în vederea exercitării controlului cu privire la legalitate fiind adusă la îndeplinire de către Primarul Municipiului Lupeni iar la cunoştinţă publică prin publicarea pe sit-ul Municipiului Lupeni.

Lupeni, 



  12 ianuarie 2022

          PREȘEDINTE DE ȘEDINȚĂ   
                            CONTRASEMNEAZĂ– SECRETAR  GENERAL                           

               Prof. ANIȚA BURLACU
                                         Jr. MARIUS CLAUDIU BĂLOI

